《乱后得蔡伯宽诗闻其失偶》
明代·黎景义

戎燹三秋雁不飞，邮筒天外忽来归。愁怀暂慰生离别，故业遐看半是非。

云咽独音悽凤管，月明单影卧牛衣。便期雪棹齐相觅，共醉江楼倚落晖。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。